Referat af koordinerende fælles møde for vejlaug i Emdrup Grundejerforening mandag d. 27. maj 2013 i Emdrup Kirke

Velbesøgt møde. 11-12 vejlaug repræsenteret.

Lennart Frandsen opridsede et par emner, som kunne diskuteres.

Vejbelægning, DONG - måske skraldespande, der ikke sættes på plads og trafikken på Emdrup Torv.

Lennart Frandsen orienterer om et arrangement med borgmester Ayfer Baykal på onsdag d. 29. maj på Biblioteket, Tomsgårdsvej (store sal)

Der blev spurgt, om DONG måske kunne lægge tomme rør til fibernet, når der alligevel rørlægges til strømledninger. Det har et medlem fået at vide umiddelbart ikke lader sig gøre – det er tilsyneladende TDC, der bestemmer og DONG vil ikke gøre noget uden udtrykkelig pres fra TDC

Vejbelægning.

Vejlaugene har gode og mindre gode erfaringer med asfaltfirmaer. Nogle firmaer er gode til store opgaver, andre til mindre og små opgaver. Firmaer som Arkil, Abcol og NCC blev nævnt.

Vi diskuterer om vi skal indhente tilbud fra noget firmaer til fælles opgaver i vejlaugene, naturligvis efter ønske fra de enkelte vejlaug, og dermed opnå rabat på arbejdet. Ender dog med at enes om en form for vidensdeling, d.v.s. at vejlaugene i løbet at det næste års tid lægger erfaringer, faktura og tilfredshed på hjemmesiden, Vejlaugsforum. Så kan vi måske næste år komme nærmere en fælles løsning. Når erfaringerne ligger på hjemmesiden, kan vejlaug også ved selvsyn se på de reparerede veje, og vurdere om man synes, det er noget, man kan bruge i eget vejlaug.

Send meget gerne oplysningerne til: Knud Kjærgaard Christensen, knud.kjaergaard.christensen@privat.dk Knud sørger for, at oplysningerne kommer på hjemmesiden.

En formand spørger, om der er erfaringer med finansiering af større projekter med vejene. Et vejlaug har dårlige erfaring med optagelse af lån, som er taget med variabel rente, og som nu er rigtig dyrt. Der er en vis enighed om, at det bedste nok vil være at sætte vejlaugskontingentet så højt, at man ”sparer sammen” til store opgaver.

Et medlem spørger, om man laver en slags aftale/forsikring med DONG, når de lægger ledninger i jorden. Der har været dårlige erfaringer med KK´s nedlæggelse af fjernevarmerør. Der har efter det, været en del skader på kloak og vej forskellige steder. Det er der ikke nogen, der ved noget om.

Emdrupvej: generelt er der tilfredshed med projektet, men der er lavet nogle mystiske og ulogiske løsninger her og der, f.eks med parkeringsstriber eller mangel på samme, med revner i den nye asfalt hist og her, og med den røde stribe midt i vejen, som smuldrer nogle steder. Dette vil vi bringe videre til KK ved en ”åstedsforretning”, som KK og Emgf. har aftalt afholde – forhåbentlig i løbet af juni måned.

Et medlem ønsker sig en ekstra fodgængerovergang på Emdrupvej, f.eks. ved Netto.

Det vil vi gerne spørge om, men politiet har tidligere sagt, at fodgængerovergange giver falsk tryghed. De allerede eksisterende overgange har fået en ”make over” i forbindelse med renovering.n af Emdrupvej.

Emdrup Torv.

Lennart Frandsen mener, at ensretning i modsat retning af den nuværende vil reducere problemerne med hurtige bilister, der ”skærer over” torvet. Men den store andelsboligforening, der ligger ud til torvet, skal være med til at synes om ideen. Der foreslås også pullerter som løsning.

Der er lavet enkelte tiltag i ”Sikker Skolevej” ved Holbergskolen.

Et medlem efterlyser erfaringer med at få tilladelse til vejbump/hastighedsdæmpning. Ansøgninger har en tung vej gennem KK. Der er ikke stor erfaring om vejbump hos de fremmødte.

Klimatiltag: Emdrup Villabys grundejerforening har fået udarbejdet en lille pjece. Den bliver lagt på Emgf.s hjemmeside

Til slut opfordrer Lennart Frandsen til at gå en tur på Bispebjerg Hospitals område og nyde de fine bygninger og dejlige haveanlæg.

Opfordrer også til at holde øje med forestillinger i Dansekapellet og til at se på Emdrup Grundejerforenings hjemmeside. Bl. a. er der en ny forening, Mosens Venner.

Og HUSK, at du altid kan tilmelde dig vores nyhedsbrev på websiden.

Tak for et godt møde i aften, og på gensyn næste år.